**Alapító okirat egységes szerkezetbe foglalva**

Az alapító az alapító okiratot a ………../………..(……….) Kgy. sz. határozatnak megfelelően hozta létre, és annak rendelkezéseit a Polgári Törvénykönyvről szóló 2013. évi V. törvény (Ptk.) rendelkezéseihez igazítva, továbbá figyelemmel az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény rendelkezéseire,valamint a muzeális intézményekről, a nyilvános könyvtári ellátásról és a közművelődésről szóló 1997. évi CXL. tv. 76.§ (2) bekezdésére, az alábbiak szerint állapítja meg:

**Általános adatok**

1. **A társaság cégneve:**

AGORA Savaria Kulturális és Médiaközpont Nonprofit Korlátolt Felelősségű Társaság

A társaság rövidített neve:

AGORA Savaria Nonprofit Kft.

1. **A társaság székhelye:**

9700 Szombathely, Március 15 tér 5.

1. **A társaság telephelyei:**

AGORA–Savaria Filmszínház, 9700 Szombathely, Mártírok tere 1.

Víztorony, 9700 Szombathely, Brenner park, 8532 hrsz.

KRESZ park, 9700 Szombathely, Brenner park, 8532 hrsz.

1. **A társaság fióktelepe:**

Gyermeküdülő, 9794 Felsőcsatár, 851 hrsz.

1. **A társaság alapítója:**

Szombathely Megyei Jogú Város Önkormányzata

9700 Szombathely, Kossuth Lajos utca 1-3.

Alapítói határozat száma: 140/1997. (V.29.) Kgy. számú határozat

1. **A társadalmi közös szükséglet kielégítéséért felelős szervek:**

Szombathely Megyei Jogú Város Önkormányzata

9700 Szombathely, Kossuth Lajos utca 1-3.

1. **A társaság célja, feladata, jogállása:**

A muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 76.§ (2) bekezdésében foglaltak alapján a helyi közművelődési feladatok ellátása.

Az Alapító által tulajdonába adott eszközökkel és éves költségvetési támogatással Szombathely Megyei Jogú Város polgárainak objektív és tárgyilagos tájékoztatása az elektronikus média és hetilap útján. Feladata, elsősorban helyi jellegű, önálló televíziós- és rádióműsor készítése és műsorszolgáltatása, hetilap kiadás. Mint a város kommunikációs cégének feladata a városmarketing segítése: erősíteni a helyiek kötődését a városhoz, formálni a városról kialakított képet Szombathely határain kívül is.

A társaság közhasznú jogállású.

1. **A társaság tevékenységi köre:**
   1. A társaság az alábbi közhasznú tevékenységet végzi:

A muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 76. § (3) bekezdés (a)-(g) pontjában megjelölt alábbi közművelődési alapszolgáltatások biztosítása:

* művelődő közösségek létrejöttének elősegítése, működésük támogatása, fejlődésük segítése, a közművelődési tevékenységek és a művelődő közösségek számára helyszín biztosítása,
* a közösségi és társadalmi részvétel fejlesztése,
* az egész életre kiterjedő tanulás feltételeinek biztosítása,
* a hagyományos közösségi kulturális értékek átörökítése feltételeinek biztosítása,
* az amatőr alkotó- és előadó-művészeti tevékenység feltételeinek biztosítása,
* a tehetséggondozás- és –fejlesztés feltételeinek biztosítása, valamint
* a kulturális alapú gazdaságfejlesztés.

Egyéb kulturális tevékenység, mely elsősorban televízió műsor összeállításán, szolgáltatásán és kiadott hetilapon keresztül Szombathely településen, illetve a műsorszolgáltató vételkörzetben élők tájékoztatására irányul, továbbá kulturális műsorszámok elérésére irányuló különleges igényeit szolgálja ki. Ezen szolgáltatás a helyi lakosság tájékozódáshoz és tájékoztatáshoz fűződő joga, illetve ezzel összefüggésben a demokratikus társadalmi nyilvánosság kialakulása és megerősödése kiemelkedő alkotmányos érdek. Ezen közhasznú tevékenységet a kulturális szolgáltatás közfeladat ellátásával összefüggésben végzi, mely közfeladat teljesítését Magyarország helyi önkormányzatairól szóló 2011. évi CLXXXIX. tv. 13. § (1) bek. 7. pontja írja elő, továbbá ehhez kapcsolódóan a médiaszolgáltatásokról és a tömegkommunikációról szóló 2010. évi CLXXXV. törvény 5. §-a is irányadó.

* 1. A társaság további tevékenységi körei:

Működteti az ifjúsági feladat-ellátást végző Ifjúsági Szolgálatot;

A TIOP-1.2.1.A-12/1-2013-0005 kódszámú „A Szombathelyi AGORA- Művelődési és Sportház területi multifunkcionális közösségi közművelődési központtá történő fejlesztése, átalakítása” elnevezésű pályázat alapján területi közművelődési tanácsadó szolgáltató funkciót lát el;

Továbbá:

* nevelés és oktatás, képességfejlesztés, ismeretterjesztés,
* hátrányos helyzetű csoportok társadalmi esélyegyenlőségének elősegítése,
* gyermek- és ifjúságvédelem,
* emberi és állampolgári jogok védelme,
* a magyarországi nemzeti és etnikai kisebbségekkel, valamint a határon túli magyarsággal kapcsolatos tevékenység.
  1. A társaság közhasznú tevékenységei TEÁOR ’08 szám szerinti besorolással:

1. Közhasznú tevékenységek:

[**94.99 M.n.s. egyéb közösségi, társadalmi tevékenység**](https://www.cegalapitas.net/teaor/9499/Mns%20egy%C3%A9b%20k%C3%B6z%C3%B6ss%C3%A9gi,%20t%C3%A1rsadalmi%20tev%C3%A9kenys%C3%A9g) **(Fő tevékenység)**

58.13. Napilapkiadás

58.14 Folyóirat, időszaki kiadvány kiadása

58.19 Egyéb kiadói tevékenység

59.11 Film-, video-, televízióműsor-gyártás

59.12 Film-, videogyártás, televíziós műsorfelvétel utómunkálatai,

59.13 Film-, video- és televízióprogram terjesztése

59.14 Filmvetítés

59.20 Hangfelvétel készítése, kiadása

60.10 Rádióműsor-szolgáltatás

60.20. Televízió műsor összeállítása, szolgáltatása

79.90 Egyéb foglalás

90.01 Előadó-művészet

90.02 Előadó-művészetet kiegészítő tevékenység

90.03 Alkotóművészet

90.04 Művészeti létesítmények működtetése

93.29 M.n.s. egyéb szórakoztatás, szabadidős tevékenység

(Magyarország helyi önkormányzatairól szóló 2011. évi CLXXXIX. tv. 13. § (1) bek. 7. pontja és a médiaszolgáltatásokról és a tömegkommunikációról szóló 2010. évi CLXXXV. törvény 5. §)

1. Üzletszerű gazdasági tevékenység

18.20 Egyéb sokszorosítás

55.20 [Üdülési, egyéb átmeneti szálláshely-szolgáltatás](https://www.cegalapitas.net/teaor/5520/%C3%9Cd%C3%BCl%C3%A9si,%20egy%C3%A9b%20%C3%A1tmeneti%20sz%C3%A1ll%C3%A1shely-szolg%C3%A1ltat%C3%A1s)

55.90 Egyéb szálláshely szolgáltatás

56.10 Éttermi, mozgó vendéglátás

56.21 Rendezvényi étkeztetés

56.29 Egyéb vendéglátás

56.30 Italszolgáltatás

58.11 Könyvkiadás

58.19 Egyéb kiadói tevékenység

63.13 Világháló-portál szolgáltatás

63.91 Hírügynöki tevékenység

6820 Saját tulajdonú, bérelt ingatlan bérbeadása, üzemeltetése

70.21 PR, kommunikáció

70.22 Üzletviteli, egyéb vezetési tanácsadás

73.11 Reklámügynöki tevékenység

73.12 Médiareklám

73.20 Piac- és közvélemény-kutatás

74.20 Fényképészet

77.33 Irodagép kölcsönzése (beleértve: számítógép)

77.39 Egyéb gép, tárgyi eszköz kölcsönzése

74.90 M.n.s. egyéb szakmai, tudományos, műszaki tevékenység

77.40 Immateriális javak kölcsönzése

78.30 Egyéb emberierőforrás-ellátás, -gazdálkodás

82.19 Fénymásolás, egyéb irodai szolgáltatás

82.30 Konferencia, kereskedelmi bemutató szervezése

82.99 M.n.s. egyéb kiegészítő üzleti szolgáltatás

85.52 Kulturális képzés

85.59 M.n.s. egyéb oktatás

85.60 Oktatást kiegészítő tevékenység

[90.01 Előadó-művészet](https://www.cegalapitas.net/teaor/9001/El%C5%91ad%C3%B3-m%C5%B1v%C3%A9szet)

[90.02 Előadó-művészetet kiegészítő tevékenység](https://www.cegalapitas.net/teaor/9002/El%C5%91ad%C3%B3-m%C5%B1v%C3%A9szetet%20kieg%C3%A9sz%C3%ADt%C5%91%20tev%C3%A9kenys%C3%A9g)

[90.04 Művészeti létesítmények működtetése](https://www.cegalapitas.net/teaor/9004/M%C5%B1v%C3%A9szeti%20l%C3%A9tes%C3%ADtm%C3%A9nyek%20m%C5%B1k%C3%B6dtet%C3%A9se)

[93.11 Sportlétesítmény működtetése](https://www.cegalapitas.net/teaor/9311/Sportl%C3%A9tes%C3%ADtm%C3%A9ny%20m%C5%B1k%C3%B6dtet%C3%A9se)

[93.19 Egyéb sporttevékenység](https://www.cegalapitas.net/teaor/9319/Egy%C3%A9b%20sporttev%C3%A9kenys%C3%A9g)

1. **A társaság közhasznú jogállásának megszerzéséhez szükséges működési feltételek:**
   1. A társaság által végzett üzletszerű gazdasági tevékenységet, kiegészítő jellegű vállalkozási tevékenységet közhasznú tevékenységei elősegítése érdekében, azokat nem veszélyeztetve végez.
   2. A gazdálkodása során elért eredményét nem osztja fel, azt a közhasznú feladatainak ellátására fordítja.
   3. A társaság közvetlen politikai tevékenységet nem folytat, pártoktól független, azoknak anyagi támogatást nem nyújt, nem állít képviselő jelöltet országgyűlési és önkormányzati képviselő választáson, nem lehet alapító tagja pártnak, továbbá nem nyújthat pártnak anyagi támogatást.

Egyéb működési feltételek:

* 1. A társaság képesítéshez kötött tevékenységet csak akkor folytathat, ha közreműködő tagjai, munkavállalói, illetve a társasággal kötött polgári jogi szerződés alapján a társaság javára tevékenykedők a jogszabályban foglalt képesítési követelményeknek megfelelnek.
  2. Ha a társaság tevékenységének megkezdését és folytatását jogszabály működési engedélyhez köti, a társaság e tevékenységének megkezdését csak engedélyek birtokában végezheti, illetve folytathatja.
  3. A tevékenység végzéséhez szükséges működési engedélyt a társaság nevére szólóan kell megszerezni.
  4. A társaság a központi költségvetéstől, illetve az alapítótól kapott támogatás feltételeit és módját írásban kötött szerződésbe foglalja.
  5. A társaság közhasznú tevékenységének és gazdálkodásának legfontosabb adatait a társaság honlapján hozza nyilvánosságra.
  6. A társaság nem zárja ki, hogy az alapítón kívül más is részesülhessen a közhasznú szolgáltatásokból.
  7. Nonprofit jelleg:

Az alapító tudomásul veszi, hogy a társaság üzletszerű gazdasági tevékenységet csak kiegészítő jelleggel folytathat, a társaság tevékenységéből származó nyereség pedig az alapító részére nem osztható fel, az a társaság vagyonát gyarapítja.

1. **A TÁRSASÁG MŰKÖDÉSÉNEK IDŐTARTAMA**

A társaság határozatlan időre alakult.

1. **A TÁRSASÁG VAGYONA**
   1. A társaság törzstőkéje 4.700.000,- Ft, azaz négymillió-hétszázezer forint, amely 4.700.000,- Ft pénzbeli betét.

Az alapító tag közgyűlése a törzstőkét a 211/2009.(IV.30.) Kgy. sz. határozattal – veszteség rendezése okán – szállította le.

* 1. Szombathely Megyei Jogú Város Önkormányzata törzsbetéte és esedékessége:

4.700.000,- Ft, azaz négymillió-hétszázezer forint, amely 4.700.000,- Ft azaz négymillió-hétszázezer forint pénzbeli betét.

A társaság a Ptk. 3:209. § (2) bekezdése alapján saját üzletrészét nem szerezheti meg.

Az alapító törzsbetétjét már rendelkezésre bocsátotta az alapító okirat aláírásával egyidejűleg.

1. **A TÁRSASÁG GAZDÁLKODÁSA**
   1. A társaság az alapító által jóváhagyott éves gazdálkodási terv alapján gazdálkodik. A gazdálkodási időszak a naptári év.
   2. A társaság tevékenységéről évente, az alapítás évében pedig az adott időszakra mérleget és eredmény-kimutatást köteles készíteni.
   3. A társaság gazdálkodási tevékenységét a számvitelről szóló 2000. évi C. törvény alapján köteles végezni. Az éves beszámoló jóváhagyásával egyidejűleg közhasznúsági jelentést készít. A közhasznúsági jelentést a tárgyévet követő évben, legkésőbb június 30-ig saját honlapján közzéteszi.
   4. A társaság az államháztartás alrendszereitől kapott támogatás igénybevételéről, mértékéről, feltételeiről a társaság honlapján nyújt tájékoztatást.
   5. A társaság mint közhasznú szervezet saját nevében, illetve a társaság javára adományokat gyűjthet. Az adománygyűjtés csak a szervezet írásbeli meghatalmazása alapján végezhető.
   6. A társaság befektetési szabályzatában rögzítettek szerint befektetési tevékenységet folytathat.
   7. A társaság a felelős személyeket, azok hozzátartozóit – bárki által megkötés nélkül igénybe vehető szolgáltatások, illetve a társasági jogviszony, munkáltatói jogviszony alapján nyújtott támogatásokon kívül – célszerinti juttatásban nem részesítheti.
   8. A társaság mint közhasznú szervezet célszerinti tevékenységéből, illetve vállalkozói tevékenységéből származó bevételeit és ráfordításait elkülönítetten tartja nyilván.
   9. A törzstőke 3.000.000,- Ft-nál alacsonyabb összegre nem szállítható le.
   10. Az alapító a társasággal jogszabály alapján az alapítót terhelő közfeladat ellátására a közhasznú tevékenység folytatásának feltételeiről szerződést kötnek. A szerződést a megkötéstől számított 30 napon belül a cégbíróságon letétbe kell helyezni.
   11. A társaság köteles az aláírástól számított 30 napon belül a cégbíróságon letétbe helyezni azt az okiratot, amely bárki javára ingyenesen vagyont juttat, feltéve, hogy annak összege az egymillió forintot meghaladja. Az összeghatár szempontjából a két éven belül ugyanannak a személynek vagy szervezetnek nyújtott juttatásokat össze kell számítani.
2. **A TÁRSASÁG SZERVEZETE**
   1. A társaságnál taggyűlés nem működik. A legfőbb szerv jogait az alapító, Szombathely Megyei Jogú Város Önkormányzata döntéshozó szervei útján gyakorolja. Az alapító a hatáskörébe tartozó kérdésekben hozott döntésekről az ügyvezetőt írásban köteles értesíteni.

Az alapító kizárólagos hatáskörébe tartozó kérdéskörök:

1. pótbefizetés elrendelése és visszafizetése, a törzstőke felemelése és leszállítása,
2. osztalékelőleg fizetésének elhatározása,
3. üzletrész felosztásához való hozzájárulás és az üzletrész bevonásának elrendelése,
4. a tag kizárásának kezdeményezéséről való határozat,
5. a magához vont üzletrész tagok általi megvásárlásának elhatározása,
6. az ügyvezető megválasztása, visszahívása és díjazásának megállapítása (megválasztáskor),
7. a felügyelő bizottsági tagok megválasztása, visszahívása, a felügyelő bizottság díjazásának megállapítása (megválasztáskor),
8. olyan szerződés megkötésének jóváhagyása, amelyet a társaság saját tagjával, ügyvezetőjével vagy azok közeli hozzátartozójával köt, kivéve, ha az utóbbi szerződés megkötése a társaság szokásos tevékenységéhez tartozik,
9. az alapításért felelős tagok, az ügyvezetők és a felügyelő bizottsági tagok ellen kártérítési igények érvényesítése,
10. a társaság jogutód nélküli megszűnésének, átalakulásának elhatározása,
11. más gazdasági társaság alapításáról, illetve működő társaságba tagként való belépésről történő döntés,
12. a társasági szerződés módosítása,
13. a számviteli törvény szerint beszámoló elfogadása, ideértve az adózott eredmény felhasználására vonatkozó döntést, közhasznúsági melléklet elfogadása,
14. a szervezeti és működési szabályzat elfogadása,
15. a társaság tulajdonában lévő, 30 millió forint forgalmi érték feletti ingatlan, ingatlanrész, továbbá vagyoni értékű jog elidegenítése.

A fentiekben fel nem sorolt kérdésekben való döntéshozatalra Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendeletben foglaltak az irányadóak.

* 1. A közhasznúsági mellékletet a társaság a 350/2011. (XII.30.) Kormányrendelet 12. § (1) bekezdésében foglaltak alapján a kormányrendelet mellékletét képező, erre a célra rendszeresített formanyomtatványon készíti el. A közhasznúsági melléklet tartalmazza:
* a szervezet azonosító adatait,
* a tárgyévben végzett alapcél szerinti és közhasznú tevékenységek bemutatását,
* a cél szerinti juttatások kimutatását,
* a vezető tisztségviselőknek nyújtott juttatást,
* a közhasznú jogállás megállapításához szükséges mutatókat.

A közhasznúsági mellékletnek összhangban kell állnia a beszámoló adataival.

* 1. A Ptk. 3:27. § (1) bekezdésében foglaltakra tekintettel az alapító köteles a döntéshozó szerve elé kerülő előterjesztéseket érintően – a megválasztással, illetve kinevezéssel kapcsolatos ügyek kivételével – a felügyelő bizottság álláspontját kikérni. A felügyelő bizottság a kialakított álláspontját vagy írásban küldi meg az alapító döntéshozó szervének üléséig vagy az ülésen ismerteti.
  2. A társaság működésével és gazdálkodásával összefüggő kérdésekben tartott alapítói ülésen a felügyelő bizottság tagjai, illetve az ügyvezető véleményezési és tanácskozási joggal részt vehetnek.
  3. Az alapító a társasággal kapcsolatos kérdésekben történő döntés érdekében szükség szerint, de évente legalább egy alkalommal ülést tart. Az ülést az alapító, SZMJV Önkormányzata szervezeti és működési szabályzatában foglaltak szerint kell összehívni. Az ülést akkor is össze kell hívni, ha a társaság érdekében egyébként szükséges. Az ülést haladéktalanul össze kell hívni, ha a társaság mérlegéből kitűnik, hogy a törzstőke veszteség folytán 3.000.000,- Ft alá csökken. Az ülések összehívási rendjére, a napirend közlésének módjára, az ülések nyilvánosságára, határozatképességére, a határozathozatal módjára az alapító Szervezeti és Működési Szabályzata vonatkozik.
  4. A könyvvizsgáló az alapítónak a társaság beszámolóját tárgyaló ülésén köteles részt venni, azonban távolmaradása az ülés megtartását nem akadályozza.
  5. Az alapító a véleményezési jog gyakorlásának módjáról (ülés keretében vagy írásban) dönt.
  6. Véleményezési jog gyakorlása

Az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény 37. § (4)-(5) bekezdésében rögzített véleményezési jog gyakorlásának módját az alábbiak szerint határozza meg az alapító:

A legfőbb szerv hatáskörébe tartozó döntések előterjesztése az ügyvezető feladata. Az ügyvezető valamennyi, a legfőbb szerv elé kerülő döntés-tervezethez legkésőbb a legfőbb szerv ülésének kezdetére köteles benyújtani a könyvvizsgáló, illetőleg a felügyelő bizottság írásos véleményét.

Az alapítói döntés csak abban az esetben érvényes, ha azt a véleményezési jog jogosultjai véleményezték. Ha valamelyik jogosult külön véleménnyel rendelkezik, akkor azt is meg kell küldeni az alapítónak.

Az ügyvezető köteles olyan nyilvántartást vezetni, amely tartalmazza az alapítói döntés tervezetét, az arra beadott írásos véleményeket és az alapítói döntést.

* 1. A határozatokról az alapító írásbeli értesítése alapján az ügyvezető folyamatos nyilvántartást vezet, amelyet a meghozatal után a határozatok könyvébe bevezet. A nyilvántartásból megállapíthatónak kell lenni a döntés tartalmának, időpontjának, hatályának, illetve a véleményezési jogot gyakorló támogatók és ellenzők arányának.
  2. A társaság működésének részletes szabályait az ügyvezető által készített – a véleményezési jog gyakorlóinak véleményét kikérve – az alapító által elfogadott, szervezeti és működési szabályzat és ügyrend tartalmazza. Szabályzatban rögzíteni kell a nyilvántartások vezetésének rendjét, a döntés közlésének, illetve nyilvánosságra hozatalának módját, a szervezet működésével kapcsolatban keletkezett iratokba való betekintés rendjét, a társaság működésének, szolgáltatásai igénybevétele módjának, beszámolói közlésének nyilvánosságát.
  3. Az alapító határozathozatalában nem vehet részt az a személy, aki, vagy akinek közeli hozzátartozója, élettársa a határozat alapján kötelezettség vagy felelősség alól mentesül, vagy bármilyen más előnyben részesül, illetve a megkötendő jogügyletben egyébként érdekelt. Nem minősül előnynek a közhasznú szervezet cél szerinti juttatásai keretében a bárki által megkötés nélkül igénybe vehető, nem pénzbeli szolgáltatás, illetve a társadalmi szervezet által tagjainak a tagsági jogviszony alapján nyújtott, a létesítő okiratnak megfelelő cél szerinti juttatás.
  4. A közhasznú szervezet éves beszámolóját a véleményezési jogot gyakorlók véleményének kikérése után az alapító hagyja jóvá.
  5. Nem kell a véleményezési jog jogosultjának a véleményét beszerezni, ha az alapítói döntés tervezet a véleményezési jog jogosultját kötelezettség vagy felelősség alól mentesíti, vagy bármilyen más előnyben részesíti, illetve aki a jogügyletben érdekelt vagy aki ellen pert kell indítani.

1. **A TÁRSASÁG NYILVÁNOSSÁGA**
   1. A társaság működésével kapcsolatosan keletkezett iratokba a társaság ügyvezetőjével történt előzetes egyeztetés alapján munkaidőben bárki betekinthet, saját költségére másolat készítését kérheti. A keletkezett iratokba történt betekintés iránti kérelem benyújtása történhet rövid úton, telefonon, írásban, telefaxon, e-mail-en. Az ügyvezető a betekintést kérő kérelmét a kérelem tudomására jutásától számított 3 munkanapon belül köteles teljesíteni. Az ügyvezető akadályoztatása esetén köteles helyettesről gondoskodni az iratbetekintés ellenőrzéséhez.
   2. A társaság éves beszámolója, a közhasznúsági melléklet és a társadalmi közös szükséglet kielégítéséért felelős szervvel kötött megállapodás megtekinthető. A társaság éves beszámolója megtekinthető a társaság székhelye szerint illetékes cégbíróságon is.
2. **AZ ÜGYVEZETŐ**
   1. A társaság tevékenységét a jogszabályok és az alapító döntése, határozatai alapján az ügyvezető irányítja és szervezi.
   2. Az ügyvezető a tevékenységét az ilyen tisztséget betöltő személytől elvárható fokozott gondossággal, a kft. érdekeinek elsődlegessége alapján köteles ellátni.
   3. Az ügyvezető a jogszabályok, az alapító okirat, illetve az ügyvezetési kötelezettségei vétkes megszegésével a kft-nek okozott károkért a polgári jog szabályai szerint felel a társasággal szemben.
   4. Az ügyvezető feladatai:

* a társaság képviselete a bíróság, hatóságok előtt, valamint harmadik személlyel szemben,
* szerződések, megállapodások megkötése, kivéve az alapító hatáskörébe tartozó megállapodásokat,
* a társaság munkaszervezetének irányítása, a társaság alkalmazottai tekintetében a munkáltatói jogok gyakorlása,
* a társaság tevékenységével kapcsolatos nyilvántartások, könyvek vezetése, az éves gazdálkodási terv (üzleti terv), mérleg- és eredmény-kimutatás elkészítése,
* intézkedés minden olyan ügyben, ami nem tartozik a társaság legfelsőbb szervének hatáskörébe,
* a társaság szervezeti és működési szabályzatának elkészítése, cégbejegyeztetés és a változások cégbírósági bejegyeztetése,
* a cégjegyzés,
* a társaság működésével kapcsolatos, így különösen a hatáskörére, illetékességére, szervezeti felépítésére, szakmai tevékenységére, valamint gazdálkodására vonatkozó adatok közzététele, nyilvánosságra hozatala.
  1. Az ügyvezető feladatai ellátása során a társaság nevében jár el. Képviseleti jogát az ügyek meghatározott csoportjára nézve a társaság SZMSZ-ében kijelölt vezető beosztású dolgozóira ruházhatja át.
  2. Az ügyvezető visszahívásához az alapító döntése szükséges.
  3. A társaság ügyvezetője: …………………

Az ügyvezető az ügyvezetői feladatokat főállásban, munkajogviszony keretében, a megkötött munkaszerződés alapján látja el.

Az ügyvezető megbízatása határozatlan időtartamra szól.

Kezdő időpontja: …………………….

Az alapító tag az ügyvezetőt a …………….. Kgy. számú határozattal választotta meg.

* 1. Az ügyvezető tisztségéről bármikor lemondhat, ha azonban a társaság működőképessége ezt megkívánja, a lemondás csak annak bejelentésétől számított 60. napon válik hatályossá. A lemondás hatályossá válásáig az ügyvezető a halaszthatatlan döntések meghozatalában, illetve az ilyen intézkedések megtételében köteles részt venni.
  2. A társaság cégjegyzésének módja:

Géppel vagy kézzel előírt, illetve előnyomott vagy nyomtatott cégnév alá az ügyvezető önállóan írja a teljes nevét, a hiteles cégaláírási nyilatkozatnak megfelelően.

1. **FELÜGYELŐ BIZOTTSÁG**
   1. A társaságnál felügyelő bizottság létrehozása kötelező. A társaságnál háromtagú felügyelő bizottság működik.

A felügyelő bizottság tagjai:

Pongrácz Nóra (aki 1980. február 8. napján Szombathelyen született, anyja neve: Várnai Mária Anna, 9700 Szombathely, Orgona utca 24. szám alatti lakos)

a megbízatás kezdő időpontja: 2020. március 30.

a megbízatás lejárata: 2024. november 30.

Szabó Györgyné (sz.: Szabó Margit, aki 1961. augusztus 16. napján Kőszegen született, anyja neve: Süle Margit, 9700 Szombathely, Bárdosi N. J. utca 49. szám alatti lakos)

a megbízatás kezdő időpontja: 2019. december 1.

a megbízatás lejárata: 2024. november 30.

Horváth Gábor (aki 1974. október 16. napján Szombathelyen született, anyja neve: Hofvimmer Éva, 9700 Szombathely, Öntő utca 28. szám alatti lakos)

a megbízatás kezdő időpontja: 2019. december 1.

a megbízatás lejárata: 2024. november 30.

Az alapító tag közgyűlése a felügyelő bizottságba Szabó Györgyné és Horváth Gábor tagokat az 571/2019.(XI.28.) Kgy. sz. határozattal választotta meg. Az alapító tag a felügyelő bizottságba Pongrácz Nóra tagot a 32/2020. (IV.1.) Pm. sz. határozattal jelölte ki.

* 1. A felügyelő bizottság testületként ellenőrzi a társaság működését és gazdálkodását. Ennek során a vezető tisztségviselőtől jelentést, a társaság munkavállalóitól pedig tájékoztatást vagy felvilágosítást kérhet, továbbá betekinthet a társaság könyveibe, irataiba, azokat – ha szükséges, szakértők bevonásával – megvizsgálhatja.
  2. A felügyelő bizottság köteles megvizsgálni a társaság legfőbb szerve elé vitt valamennyi lényeges üzletpolitikai jelentést, értesítést. A számvitelről szóló 2000. évi C. tv. szerinti beszámolóról és az adózott eredmény felhasználásáról a társaság legfőbb szerve csak a felügyelő bizottság írásbeli jelentésének birtokában határozhat.
  3. A felügyelő bizottság köteles az alapítót tájékoztatni és figyelmét felhívni, ha arról szerez tudomást, hogy
* a szervezet működése során jogszabálysértés vagy mulasztás történt, amely miatt az intézkedésre jogosult szerv döntése szükséges,
* vezető tisztségviselő felelősségét megalapozó tény merül fel.
  1. A felügyelő bizottság indítványára - annak megtételétől számított 30 napon belül – az alapítót értesíteni kell. E határidő eredménytelen eltelte esetén az alapító értesítésére a felügyelő bizottság jogosult. Amennyiben az arra jogosult a törvényes működés helyreállítása érdekében szükséges intézkedéseket nem teszi meg, a felügyelő bizottság köteles haladéktalanul értesíteni a hatóságot vagy az illetékes szervezetet.
  2. A felügyelő bizottság tagjai sorából elnököt választ. A felügyelő bizottság üléseit az elnök hívja össze és vezeti. Az ülés összehívását az időpont és cél megjelölésével a felügyelő bizottság bármely tagja írásban kérheti az elnöktől, aki a kérelem kézhezvételétől számított 8 napon belül köteles intézkedni a felügyelő bizottság ülésének összehívásáról. Ha az elnök a kérelemnek nem tesz eleget, a tag maga jogosult az ülés összehívására.
  3. A felügyelő bizottság szükség szerint, de negyedévente legalább egy ülést tart, munkatervének megfelelően.
  4. A felügyelő bizottság határozatát egyszerű szótöbbséggel hozza. A bizottság határozatképes, ha minden tagja jelen van. A határozatképtelenség miatt elmaradt felügyelő bizottsági ülést az eredeti napirend szerint 1 órát követő időpontra újra össze lehet hívni azzal, hogy megismételt felügyelő bizottsági ülés akkor határozatképes, ha azon legalább 3 tag jelen van. A megismételt felügyelő bizottsági ülésre vonatkozó fenti rendelkezésre a meghívóban a tagok figyelmét fel kell hívni.
  5. A felügyelő bizottság ügyrendjét egyebekben maga állapítja meg, melyet az alapító hagy jóvá.
  6. A felügyelő bizottsági tagok korlátlanul és egyetemlegesen felelnek a gazdasági társaságnak az ellenőrzési kötelezettségük megszegésével okozott kárért.

1. **A KÖNYVVIZSGÁLATRA VONATKOZÓ SZABÁLYOK**
   1. A könyvvizsgáló szervezetre, illetve a könyvvizsgáló személyére az ügyvezetés a felügyelő bizottság egyetértésével tesz javaslatot az alapítónak.
   2. A könyvvizsgáló köteles a gazdasági társaság ügyeivel kapcsolatos üzleti titkot megőrizni.
   3. A társaság könyvvizsgálója:

Név: AUDIKONT Könyvvizsgáló és Gazdasági Tanácsadó Kft.

Székhely: 9700 Szombathely, Verseny utca 1/C.

Cg.18-09-102100

Nyilvántartási száma: 001469

Személyes felelős: Németh Tamás (aki Celldömölkön 1953. május 28-án született, anyja neve: Szabó Margit, lakcíme: 9700 Szombathely, Verseny utca 1/C., okl. száma: OK2134, kamarai nyilvántartási száma: 002327)

Megbízatása 2020. június 1. napjától szól és 2025. május 31. napjáig tart.

Az alapító tag a könyvvizsgálót a 79/2020. (V.28.) Pm. sz. határozatával és Szombathely Megyei Jogú Város Közgyűlése a 79/2020. (V.28.) PM. számú határozatot módosító 183/2020. (VI.25.) Kgy. számú határozatával választotta meg.

* 1. A könyvvizsgáló feladata:
* ellenőrizni a gazdasági társaság számviteli törvény szerinti beszámolójának valódiságát, jogszerűségét,
* véleményezni a beszámolót,
* véleményezni a közhasznúsági mellékletet.
  1. A könyvvizsgáló a gazdasági társaság alapítója elé terjesztett minden lényeges üzleti jelentést köteles megvizsgálni abból a szempontból, hogy az valós adatokat tartalmaz-e, illetve megfelel-e a jogszabályi rendelkezéseknek.
  2. A könyvvizsgáló betekinthet a gazdasági társaság könyveiben, az ügyvezetőtől, a felügyelő bizottság tagjaitól, illetve a társaság munkavállalóitól felvilágosítást kérhet. A társaság bankszámláit, ügyfélszámláit, könyvvezetését, szerződéseit megvizsgálhatja. Ha a könyvvizsgáló megállapítja, hogy a kft. vagyonának jelentős mértékű csökkenése várható, illetve olyan tényt észlel, amely a vezető tisztségviselő vagy a felügyelő bizottság tagjainak felelősségét vonja maga után, köteles a kft. alapítóját értesíteni. Ha az alapító a jogszabályok által megkívánt döntéseket nem hozza meg, a könyvvizsgáló erről a társaság törvényességi felügyeletét ellátó szervet értesíti.
  3. A társaság könyvvizsgálóját a társaság alapítójának a számviteli törvény szerinti beszámolóját tárgyaló ülésére meg kell hívni. A könyvvizsgáló az ülésen köteles megjelenni. Szükség esetén a felügyelő bizottság üléseire is meg kell hívni. Az üléseken való részvételét maga a könyvvizsgáló is kezdeményezheti.

1. **ÖSSZEFÉRHETETLENSÉGI SZABÁLYOK**
   1. Nem lehet a felügyelő bizottság elnöke vagy tagja, sem könyvvizsgáló az a személy, aki

* ügyvezető,
* a társasággal megbízásán kívül más tevékenység kifejtésére irányuló munkaviszonyban vagy munkavégzésre irányuló egyéb jogviszonyban áll,
* a társaság cél szerinti juttatásaiból részesül, kivéve a bárki által megkötés nélkül igénybe vehető nem pénzbeli szolgáltatásokat, illetőleg
* a fenti pontokban meghatározott személyek hozzátartozója.
  1. Felügyelő bizottsági taggá megválasztott személy az új tisztsége elfogadásától számított 15 napon belül köteles tájékoztatni azokat a gazdasági társaságokat, ahol már felügyelő bizottsági tag.
  2. Az ügyvezető, illetve ennek jelölt személy köteles tájékoztatást adni arról, ha ilyen tisztséget egyidejűleg más közhasznú szervezetnél is betölt.
  3. Az ügyvezető az alapító hozzájárulása nélkül:
* a társaság tevékenységi körébe eső üzletszerű gazdasági tevékenységet saját nevében nem folytathat, illetőleg hozzátartozója sem,
* nem lehet korlátlanul felelős tagja a társasághoz hasonló tevékenységet végző más gazdasági társaságnak,
* nem lehet vezető tisztségviselő a társasághoz hasonló tevékenységet végző más gazdasági társaságban,
* nem szerezhet társasági részesedést a társasághoz hasonló tevékenységet végző más gazdasági társaságban,
* az ügyvezető és közeli hozzátartozója, valamint élettársa nem köthet a saját nevében vagy javára a társaság főtevékenysége körébe tartozó ügyleteket.
  1. A közhasznú szervezet megszűnését követő három évig nem lehet más közhasznú szervezet vezető tisztségviselője az a személy, aki korábban olyan közhasznú szervezet vezető tisztségviselője volt – annak megszűnését megelőző két évben legalább egy évig - ,

1. amely jogutód nélkül szűnt meg úgy, hogy az állami adó- és vámhatóságnál nyilvántartott adó- és vámtartozását nem egyenlítette ki,
2. amellyel szemben az állami adó- és vámhatóság jelentős összegű adóhiányt tárt fel,
3. amellyel szemben az állami adó- és vámhatóság üzletlezárás intézkedést alkalmazott vagy üzletlezárást helyettesítő bírságot szabott ki,
4. amelynek adószámát az állami adó- és vámhatóság az adózás rendjéről szóló törvény szerint felfüggesztette vagy törölte.
5. **A TÁRSASÁG ÉS AZ ALAPÍTÓ KÖZÖTTI JOGVISZONY**
   1. A társaság alapítója a pénzbeli betétet teljes egészében befizette.
   2. A társaság alapítója pótbefizetést teljesíthet. A pótbefizetés mértéke üzleti évenként az alapító 12.3. pontban írt mértékű üzletrészéhez igazodó összeg, de összesen évente nem haladhatja meg a törzstőke összegét. Pótbefizetést legfeljebb évente egy alkalommal, a számviteli törvény szerinti beszámoló elfogadásától számított 90 napon belül – a társaság első üzleti évében a szükségesség felmerülésétől számított 90 napon belül – lehet teljesíteni. A pótbefizetést egy összegben, az erről hozott alapítói határozat elfogadásától számított 90 napon belül kell a társaság részére teljesíteni.
   3. A társaság bejegyzését követően az alapító jogait és a társaság vagyonából őt megillető hányadot az üzletrész testesíti meg.
   4. Az üzletrész felosztható, kívülálló személyre átruházható.
   5. Az alapító az üzletrészét kizárólag adásvételi szerződéssel ruházhatja át.
6. **A TÁRSASÁG MEGSZŰNÉSE**
   1. A megszűnés esetei:

* az alapító határozata alapján,
* ha a cégbíróság a Ctv-ben meghatározott okok miatt megszünteti,
* jogszabályban meghatározott egyéb ok következtében.
  1. A társaság a cégjegyzékből való törléssel szűnik meg.
  2. Amennyiben a társaság jogutód nélkül megszűnik, úgy a tartozások kiegyenlítése után a társaság alapítója részére csak a megszűnéskori saját tőke összege adható ki, legfeljebb az alapító vagyoni hányadának teljesítéskori értéke erejéig. Az ezt meghaladó vagyont a cégbíróság a társasági szerződés rendelkezései szerint fordítja közcélokra. Ilyen rendelkezés hiányában a fennmaradt vagyon a Nemzeti Együttműködési Alapot illeti.

1. **ZÁRÓ RENDELKEZÉSEK**
   1. A jelen alapító okiratban nem szabályozott kérdésekben a 2013. évi V. törvény (Ptk.), az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény, valamint a mindenkor hatályos jogszabályok rendelkezéseit kell alkalmazni.

Szombathely, ..…………………

Szombathely MJV Önkormányzata

Alapító tag